**Referat af ordinær generalforsamling i Grundejerforeningen Møebjerggaard**

**Tirsdag d 28 marts 2023 kl. 19.00**

Formanden Thomas Conde Hansen byder velkommen på bestyrelsens vegne og takker for fremmødet.

1. **Valg af ordstyrer**

Bestyrelsen foreslår Magnus Andresen – Magnus bliver valgt.

Magnus starter med at erklære generalforsamlingen beslutningsdygtig ift. rettidig Indkaldelse.

1. **Bestyrelsens beretning**

* Fjernvarme
  + Der mangler stadigvæk at blive fjernet gas fra de husstande der har fået fjernvarme i 1. etape. Kommunen har nu overtaget sagen indtil den afsluttes. Bestyrelsen har fået et godt tilbud på 460.000 på reetablering af ny asfalt på Bygvænget, Kornvænget og Markvej, som bestyrelsen enstemmigt har accepteret. Som det fremgår af regnskabet er der penge til det på vejfondskontoen. Inden arbejdet går i gang skal hver enkelt parcel selv sørge for at der fjernes ukrudt ved kantsten/rendesten.
  + Reetablering af bump laves når veje laves.
  + 2. etape er i gang med tilmeldinger på Havrevænget, Bakkevej og Møebjergvej
* Wizer/Gigabit
  + Vi har afsluttet Gigabit, men det er stadigvæk muligt at få indlagt fibernet.
* Nye beboere
  + 4 nye beboere i 2022 og ingen huse sat til salg
* Langemaren
  + Vi har lavet aftale med Hede Danmark om at de kommer i uge 28 for at beskære og oprenser Langemaren. Fremad rettet vil de komme i et fast interval.
* Møebjergvej
  + Hul i vejen. Novafos har været ude og lave kloakken den var faldet sammen.

Der kom forslag om at kommunen kommer og laver kloaktjek før der laves nye veje, bestyrelsen vil gå videre med dette

* Kornvænget 19
  + Da ejendommen er til salg, er det skrevet ind i ejendomsmæglers papir, at nedgangen til Langemaren skal reetableres
* Oprensning af den gamle branddam. Novafos er i gang med at oprense og lave nye kloakrør i den gamle branddam.

1. **Kasserer fremlægger regnskab**

* Regnskab for 2022 fremlagt
  + Godkendt

1. **Bestyrelsens forventninger**

* Forventet budget for 2023 fremlagt
  + Godkendt

1. **Indkomne forslag**

* Bestyrelsen foreslår at snerydningen fortsætter og kontingent sættes til 300 kr.
  + Vedtaget
* Der var indkommet forslag på at få fælles snerydning af fortove
  + Ikke vedtaget/Nedstemt

1. **Valg af bestyrelsesmedlemmer**

* Oliver og Kit er på valg og villig til genvalg. Valgt.
* Martin er på valg og ønskede ikke genvalg
* **Da der ikke var nogen som stillede op, blev det konstateret at bestyrelsen fortsætter med 4 medlemmer og ikke 5 som er det optimale. Man er MEGET velkommen til at kontakte bestyrelsen hvis man har interesse i at være med.**
* Suppleanter Magnus 1 suppleant og Anne-Mette 2 suppleant genvalgt.
* Revisorer Christina og Henriette genvalgt. Suppleant Henrik.
* Betsyrelsen har konstitueret sig Formand: Thomas Condé Hansen Næstformand: Oliver Deleuran Kasserer: Kit Ervolder Sekretær: Susanne Jensen

1. **Fastsættelse af kontingent**

* Drøftelse af vejfonden

Bestyrelsen fremlægger et tilbud på, hvor meget en udskiftning af asfalt vil koste.

Der er på foreningens vejfond penge nok, så Bestyrelsen foreslår derfor uændret kontingent på 1500 kr. for 2023 Dette vedtages. Kontingent kr. 1500,- Snerydning kr. 300,- I alt. kr. 1800,-

1. **Evt.** Der henstilles til at man tænker over hvor og hvordan man parkerer, samt hvor stærkt man kører, vores bump er lavet til at man kun kører 30 km over dem.

Tak for en god aften og god sommer – vi ses til generalforsamlingen 2024

Bestyrelsen